Svein Ødegaard

Svein Vogel Throndsen Ødegaard (født 1945) er en norsk og tysk lege som er professor emeritus ved Universitetet i Bergen (UiB).Artikkel i A-Magasinet 13. april 2022 

Han avla medisinsk embetseksamen («Staatsexamen») ved Universität Bonn, Vest-Tyskland i 1970 og arbeidet deretter som lege i Norge og Vest-Tyskland.

Ødegaard disputerte for den medisinske doktorgrad (dr.med.) ved UiB i 1988 og er spesialist i indremedisin og fordøyelsessykdommer. Han har arbeidet med ultralyd i medisinsk diagnostikk fra 1976 og ble senere sjef ved medisinsk avdeling på Haukeland universitetssjukehus og professor ved UiB i 1995.
80 års omtale i Aftenposten 10. januar 2025

Ødegaard grunnla Nasjonalt senter for gastroenterologisk ultralyd ved Haukeland universitetssjukehus i 2001 og var første i Norden som innførte endoskopisk ultralyddiagnostikk i tarmsystemet i 1986. 

Han  har skrevet flere fagbøker om fordøyelsessykdommer, indremedisin og ultralyd og vitenskapelige artikler.
Han har også vært leder av Norsk Forening for Ultralyd-Diagnostikk, og har vært medlem i flere internasjonale ekspertgrupper, blant annet EU forskningsutvalg.

I 2013 ble han tildelt Kongens fortjenstmedalje for sitt medisinske virkeTildelinger - Svein Ødegaard - kongehuset.no og er æresmedlem i flere nasjonale og internasjonale organisasjoner. 

 Familie 
Ødegaard er et av 12 000 barn født under 2. verdenskrig med norsk mor og tysk far og har i flere år arbeidet med formidling av krigsbarns skjebne. blant annet i EU-prosjektet "Children Born of War". Ødegaard fikk tysk statsborgerskap i 2021 i tillegg til sitt norske.. Han er leder av norsk-tysk vennskapsforening fra 2022.

Referanser

 Eksterne lenker  


Kategori:Norske medisinprofessorer
Kategori:Professorer ved Universitetet i Bergen
Kategori:Personer tilknyttet Haukeland universitetssykehus
Kategori:Kongens fortjenstmedalje